|  |
| --- |
|  |
|  |
|  |
|  |

Muinaismuistolain uudistamista valmisteleva työryhmä

Kokous 1/2023

|  |  |
| --- | --- |
| Aika | Tiistai 31.1.2023 klo 9.07–12.05 |
| Paikka | Etäkokous Teams-sovelluksella |
| Paikalla | Ylijohtaja Riitta Kaivosoja, opetus- ja kulttuuriministeriö, puheenjohtaja  Lainsäädäntöneuvos Matleena Haapala, ympäristöministeriö  Hallitusneuvos Joni Hiitola, opetus- ja kulttuuriministeriö  Kulttuuriympäristön intendentti Miikka Kumpulainen, Keski-Suomen museo  ~~Väitöskirjatutkija Anni-Helena Ruotsala~~, lakimiessihteeri Sarita Kämäräinen saamelaiskäräjät  Yli-intendentti Jutta Kuitunen, Museovirasto  Kulttuuriasiainneuvos Päivi Salonen, opetus- ja kulttuuriministeriö  Yli-intendentti Helena Taskinen, Museovirasto  Hallitusneuvos Hanna Kiiskinen, opetus- ja kulttuuriministeriö, sihteeri  Lakimies Juha Maaperä, Museovirasto, sihteeri  Erikoisasiantuntija Päivi Maaranen, Museovirasto, sihteeri |

# Kokouksen avaus ja asialistan hyväksyminen

Puheenjohtaja avasi kokouksen klo 9.07. Hyväksyttiin asialista.

# Edellisen kokouksen (23.11.2022) pöytäkirjan hyväksyminen ja työryhmän kokouksen 14.10.2022 pöytäkirjan hyväksyminen

Hyväksyttiin edellisten kokousten pöytäkirjat teknisluonteisten korjausten jälkeen.

# Keskustelu vaikutusten arvioinnista ja resurssitarpeista

Lakimies Juha Maaperä esitteli vaikutusten arviointia koskevia perustelutekstiluonnoksia. Aluksi käytiin läpi osallistujien näkemyksiä asiaan liittyvistä resurssitarpeista. Lisäksi keskustelussa nousivat esiin alueellisten vastuumuseoiden organisaatioiden resursointi tällä hetkellä, valtion kiinteistönhaltijoiden rooli valtion omistamilla mailla sijaitsevien muinaisjäännösten suhteen, hylkyjen määrä ja sijoittuminen eri merialueille sekä tiedonhallinnan yhteentoimivuus. Lisäksi toivottiin kunnille ja muille viranomaisille aiheutuvien vaikutusten erillistä käsittelyä. Museovirasto toimittaa tiedonhallintaa koskevat tarkemmat kommentit sihteeristölle kuluvalla viikolla.

# Keskustelutilaisuuden toteutuminen

Hallitusneuvos Hanna Kiiskinen kertoi 14.12.2022 pidetyn keskustelutilaisuuden toteutumisesta. Tilaisuus keräsi runsaasti osallistujia ja oli onnistunut. Tilaisuuden yhteydessä kerätyt kommentit on käyty läpi ja huomioitu mahdollisuuksien mukaan luonnoksessa. Kommentit löytyvät Tiimeristä.

# Lakiluonnoksen läpikäynti keskeisten kommenttien osalta

Lakimies Juha Maaperä esitteli lakiluonnoksesta saatuja kommentteja. Keskusteltiin laissa käytettävästä terminologiasta, muinaisesineiden löytymisen sääntelemisestä, muinaisesineestä maksettavasta löytöpalkkiosta ja tarpeesta tarkentaa jäännöksen laajuuden määräämisen ja rauhoituspäätöksen yhteydessä annettavia määräyksiä koskevasta sääntelystä. Lisäksi käytiin läpi arkeologisia jäännöksiä ja niiden rauhoitusta koskevia pykäläluonnoksia. Todettiin, että tiedonhallinnan kokonaisuutta käsitellään erikseen myöhemmin.

# Työsuunnitelma vuodelle 2023

Erikoisasiantuntija Päivi Maaranen esitteli sihteerin laatimaa luonnosta työsuunnitelmaksi 1.1.-31.3.2023. Sovittiin, että lisätään suunnitelmaan työryhmän kokous 15.3.2023. Hyväksyttiin suunnitelma.

# Muut asiat

* Työ- ja seurantaryhmän Tiimerissä on viikoittain päivittyvä luonnos ehdotusluonnoksesta, jota voi kommentoida joustavasti koko ajan.
* Seuraavat kokoukset: seurantaryhmän kokous 28.2.2023, työryhmän kokous 15.3.2023, työ- ja seurantaryhmän yhteinen kokous 29.3.2023

# Kokouksen päättäminen

Puheenjohtaja päätti kokouksen klo 12.05.

|  |
| --- |
| Vastaanottajat |
| Kopion saajat |